[唐]
杏花含露团香雪,绿杨陌上多离别。
灯在月胧明,觉来闻晓莺。
红花初绽雪花繁,重叠高低满小园。正见盛时犹怅望,
岂堪开处已缤翻。情为世累诗千首,醉是吾乡酒一樽。
[宋]
杏花枝上莺声嫩。凤屏倦倚人初困。
金兽莫添香。香浓情转伤。
[宋]
恰则杏花红一树。捻指来时,结子青无数。漠漠春阴缠柳絮。一天风雨将春去。
春到家山须小住。芍药樱桃,更是寻芳处。绕院碧莲三百亩。留春伴我春应许。
[宋]
杏花时候。庭下双梅瘦。天上流霞凝碧袖。起舞与君为寿。两桥风月同来。东堂且没尘埃。烟艇何时重理,更凭风月相催。
篮舆度水犯云巢,拂面垂杨翠欲交。
春睡稳人殊未觉,半分晓色到花梢。
[宋]
杏花零落清明雨。卷帘双燕来还去。枕上玉芙蓉。暖香堆锦红。翠翘金钿雀。蝉鬓慵疏掠。心事一春闲。黛眉颦远山。
[宋]
红杏花边曾共赏,天涯还是相逢。人言契分两重重。谁知声利外,别有一般同。炯炯奇情双亮处,天光水色相通。磨中旋蚁渺何穷。共扶天事业,此意政须公。